b'\n_START_ARTICLE_\nRizikos kapitalas\n_START_PARAGRAPH_\nRizikos kapitalas (angl. Venture capital) \xe2\x80\x93 privataus kapitalo (angl. Private equity) forma. Rizikos kapitalas daugiausiai investuojamas \xc4\xaf akcij\xc5\xb3 bir\xc5\xbeose nelistinguojamas, da\xc5\xbenai naujai kuriamas (pvz., nauj\xc5\xb3j\xc5\xb3 technologij\xc5\xb3) \xc4\xafmones, startuolius (angl. Startup). _NEWLINE_Jos bei Rizikos kapitalas fondai savo veikloje nevengia rizikos, imdamiesi inovatyvi\xc5\xb3, dar ne\xc5\xbeinom\xc5\xb3 bei nei\xc5\xa1bandyt\xc5\xb3 sri\xc4\x8di\xc5\xb3 finansavimo. Rizikos kapitalo bendrov\xc4\x97s laikomos savoti\xc5\xa1kais mokslo, technologij\xc5\xb3 bei inovacij\xc5\xb3 \xe2\x80\x9erams\xc4\x8diais\xe2\x80\x9c, pionieri\xc5\xb3 veiklos partneriais. Taip pat rizikos kapitalas gali b\xc5\xabti ir kit\xc5\xb3 \xc4\xafmoni\xc5\xb3 veiklos finansavimo \xc5\xa1altinis. _NEWLINE_Investuotojas didina nuosav\xc4\x85 investuojam\xc5\xb3 \xc4\xafmoni\xc5\xb3 kapital\xc4\x85, bet ne\xc4\xafgauna \xc4\xafmon\xc4\x97s kontrol\xc4\x97s (turi ma\xc5\xbeiau kaip 50\xc2\xa0% akcij\xc5\xb3). Rizikos kapitalas taip pat yra be pal\xc5\xabkan\xc5\xb3 perleistos l\xc4\x97\xc5\xa1os; gr\xc4\x85\xc5\xbea gaunama, dalyvaujant veikloje ar padidinus \xc4\xafmon\xc4\x97s vert\xc4\x99._NEWLINE_Rizikos kapitalistas ir \xc4\xafmon\xc4\x97s savininkas (arba fondo valdytojas) tampa strateginiais partneriais, sudarydami strategin\xc4\x97s partneryst\xc4\x97s sutart\xc4\xaf._NEWLINE_Lietuvoje rizikos kapitalo fondus vienija Lietuvos rizikos ir privataus kapitalo asociacija (LT VCA).'